EVROPSKA KOMISIJA Bruselj, 27.9.2019 COM(2019) 436 final POROČILO KOMISIJE EVROPSKEMU PARLAMENTU IN SVETU o izvajanju pooblastila za sprejemanje delegiranih aktov, prenesenega na Komisijo v skladu z Uredbo (EU) št. 228/2013 Evropskega parlamenta in Sveta z dne 13. marca 2013 o posebnih ukrepih za kmetijstvo v najbolj oddaljenih regijah Unije in razveljavitvi Uredbe Sveta (ES) št. 247/2006 in v skladu z Uredbo (EU) št. 229/2013 Evropskega parlamenta in Sveta z dne 13. marca 2013 o posebnih ukrepih za kmetijstvo v korist manjših egejskih otokov in razveljavitvi Uredbe Sveta (ES) št. 1405/2006











Kazalo 1. Uredba (EU) št. 228/2013 EVROPSKEGA PARLAMENTA IN SVETA z dne 13. marca 2013 o posebnih ukrepih za kmetijstvo v najbolj oddaljenih regijah Unije in razveljavitvi Uredbe Sveta (ES) št. 247/2006 1.1. Uvod 1.2. Pravna podlaga 1.3. Izvajanje pooblastila 1.4. Sklep 2. Uredba (EU) št. 229/2013 EVROPSKEGA PARLAMENTA IN SVETA z dne 13. marca 2013 o posebnih ukrepih za kmetijstvo v korist manjših egejskih otokov in razveljavitvi Uredbe Sveta (ES) št. 1405/2006 2.1. Uvod 2.2. Pravna podlaga 2.3. Izvajanje pooblastila 2.4. Sklep 1.Uredba (EU) št. 228/2013 EVROPSKEGA PARLAMENTA IN SVETA z dne 13. marca 2013 o posebnih ukrepih za kmetijstvo v najbolj oddaljenih regijah Unije in razveljavitvi Uredbe Sveta (ES) št. 247/2006 1.1.Uvod Uredba (EU) št. 228/2013 Evropskega parlamenta in Sveta določa posebne ukrepe za kmetijstvo v najbolj oddaljenih regijah Unije. V skladu s členom 12(2) se na Komisijo prenese pooblastilo za sprejemanje delegiranih aktov, s katerimi se določijo pogoji za vpis gospodarskih subjektov v register in celovito izvajanje pravic gospodarskih subjektov do sodelovanja pri posebnih režimih preskrbe. V skladu s členom 19(4) se na Komisijo prenese pooblastilo za sprejemanje delegiranih aktov, da se določijo znesek pomoči, ki se dodeli za namen takega trženja, in po potrebi pogoji za določitev količine proizvodov, ki so predmet te pomoči. V skladu s členom 21(3) se na Komisijo prenese pooblastilo za sprejemanje delegiranih aktov, da se določijo pogoji za izvajanje pravice do uporabljanja grafičnega znaka ter pogoji za njegovo reprodukcijo in uporabo, da bi se izboljšala prepoznavnost visokokakovostnih kmetijskih proizvodov najbolj oddaljenih regij in spodbujala njihova potrošnja, ne glede na to, ali so ti proizvodi predelani ali nepredelani. V skladu s členom 26(4) se na Komisijo prenese pooblastilo, da v določenih pogojih sprejme delegirane akte, s katerimi se za francoske čezmorske departmaje Martinik, Guadeloupe in Francosko Gvajano odobri proizvodnja steriliziranega mleka, obnovljenega iz mleka v prahu s poreklom iz Unije.

V skladu s členom 27(2) se na Komisijo prenese pooblastilo za sprejemanje delegiranih aktov, s katerimi se določijo pogoji za oprostitev od plačila uvoznih dajatev za govedo, namenjeno pitanju in potrošnji v francoskih čezmorskih departmajih in na Madeiri. V skladu s členom 30(4) se na Komisijo prenese pooblastilo za sprejemanje delegiranih aktov v zvezi s pogoji za določitev najvišjega letnega zneska, ki se lahko dodeli za ukrepe za financiranje študij, predstavitvenih projektov, usposabljanja in tehnične pomoči. 1.2.Pravna podlaga Priprava poročila se zahteva v skladu s členom 33(2). V skladu z zadevno določbo se pooblastilo za sprejemanje delegiranih aktov iz členov 12(2), 19(4), 21(3), 26(4), 27(2) in 30(4) prenese na Komisijo za obdobje petih let od 21. marca 2013. Komisija pripravi poročilo o prenosu pooblastila najpozneje devet mesecev pred koncem petletnega obdobja. Prenos pooblastila se samodejno podaljša za enako obdobje, razen če Evropski parlament ali Svet nasprotuje temu podaljšanju najpozneje tri mesece pred koncem vsakega obdobja. 1.3.Izvajanje pooblastila Komisija je sprejela en delegirani akt na podlagi členov 12(2), 19(4), 21(3), 27(2) in 30(4): Delegirano uredbo Komisije (EU) št. 179/2014 . Delegirani akt določa pravila o registru gospodarskih subjektov, znesku pomoči, dodeljene za trženje proizvodov zunaj območja pridelave, pomoči za trženje paradižnikov in riža, uporabi grafičnega znaka, pravici do uporabe tega znaka ter pogojih za njegovo reprodukcijo in uporabo, pogojih za oprostitev plačila dajatev za mlado moško govedo ter za najvišji znesek financiranja študij, predstavitvenih projektov, usposabljanja in tehnične pomoči. V skladu s skupnim dogovorom glede delegiranih aktov je bilo v podskupini za program POSEI in manjše egejske otoke strokovne skupine za neposredna plačila izvedeno posvetovanje s strokovnjaki iz držav članic. Komisija je 6. novembra 2013 sprejela Delegirano uredbo (EU) št. 179/2014, o kateri sta bila uradno obveščena Evropski parlament in Svet. Evropski parlament in Svet Delegirani uredbi nista nasprotovala. Po izteku dvomesečnega roka je bila Delegirana uredba Komisije (EU) 179/2014 objavljena v Uradnem listu Evropske unije L 63 z dne 4. marca 2014, veljati pa je začela 7. marca 2014. Pooblastilo iz člena 26(4) ni bilo uporabljeno, ker Francija za francoske čezmorske departmaje Martinik, Guadeloupe in Francosko Gvajano ni dokazala, da je treba dovoliti proizvodnjo steriliziranega mleka, obnovljenega iz mleka v prahu s poreklom iz Unije. Komisija ne namerava uporabiti pooblastila v bližnji prihodnosti, vendar ni mogoče izključiti možnosti, da ga bo treba uporabiti. 1.4.Sklep Komisija je pravilno izvajala svoja prenesena pooblastila. Ni pa mogoče izključiti možnosti, da bo treba pooblastila uporabiti v prihodnosti. 2.Uredba (EU) št. 229/2013 EVROPSKEGA PARLAMENTA IN SVETA z dne 13. marca 2013 o posebnih ukrepih za kmetijstvo v korist manjših egejskih otokov in razveljavitvi Uredbe Sveta (ES) št. 1405/2006 2.1.Uvod Uredba (EU) št. 229/2013 Evropskega parlamenta in Sveta določa posebne ukrepe za kmetijstvo v korist manjših egejskih otokov. V skladu s členom 11(2) se na Komisijo prenese pooblastilo za sprejemanje delegiranih aktov, s katerimi se določijo pogoji za vpis gospodarskih subjektov v register, ki ga vodijo pristojni organi, in celovito izvajanje pravic gospodarskih subjektov do sodelovanja pri posebnih režimih preskrbe. V skladu s členom 15(4) mora Komisija sprejeti delegirane akte v zvezi s pogoji za določitev zneska pomoči, ki se dodeli za namen trženja in prevoza nepredelanih in predelanih proizvodov izven regije njihove proizvodnje, in po potrebi pogoji za določitev količin proizvodov, ki so predmet te pomoči. V skladu s členom 18(4) mora Komisija sprejeti delegirane akte v zvezi s pogoji za določitev najvišjega letnega zneska, ki se lahko dodeli za ukrepe za financiranje študij, predstavitvenih projektov, usposabljanja in tehnične pomoči, pod pogojem, da je takšna dodelitev razumna in sorazmerna. 2.2.Pravna podlaga Priprava poročila se zahteva v skladu s členom 21(2). V skladu z zadevno določbo se pooblastilo za sprejemanje delegiranih aktov iz členov 11(2), 15(4) in 18(4) prenese na Komisijo za obdobje petih let od 21. marca 2013. Komisija pripravi poročilo o prenosu pooblastila najpozneje devet mesecev pred koncem petletnega obdobja. Prenos pooblastila se samodejno podaljša za enako obdobje, razen če Evropski parlament ali Svet nasprotuje temu podaljšanju najpozneje tri mesece pred koncem vsakega obdobja. 2.3.Izvajanje pooblastila